Document ID: /roh_data/filtered/fineweb-2-filterrobots_roh.jsonl.gz/18306

La finanziaziun dallas rentas a liung termin confrunta la Svizra cun grondas sfidas. La populaziun vegn adina pli veglia. Quei caschuna ina mendra relaziun denter la populaziun pensiunada e quella activa el process da lavur. Gia oz paga la AVS ora pli ch’ina milliarda francs pli bia che quei ch’ella incassescha cun contribuziuns. Perquei ein refuormas inevitablas. Mo che diversas refuormas ein vegnidas refusadas el vargau. Ei va pia per sligiaziuns, purtadas d’ina maioritad. Reducir las rentas vegn buc en damonda tier mei. Ina finanziaziun supplementara dalla AVS sur la taglia da plivalur ei inevitabla per garantir a miez termin la stabilitad finanziala per quella ovra sociala.
Quei vegn denton buc a tonscher per garantir igl avegnir dallas ovras socialas. La vegliadetgna da renta per um e dunna sto vegnir ulivada cun 65 onns e flexibilisada vinavon. Da mirar eisi era che las generaziuns giuvnas vegnien buc engreviadas sur mesira. Era dueien fauls stimuls sco pli aultas contribuziuns al provediment professiunal per luvrers e luvreras pli vegls vegnir eliminai ton sco pusseivel. Era la promoziun da mesiras per la reintegraziun el process da lavur da tals che retrain rentas d’invaliditad duei vegnir rinforzada. Da segirar eisi che pli paucs carstgauns daventan dependents da rentas supplementaras. In factur central persuenter ein pli bass cuosts da sanadad e meglieras purschidas per seperfecziunar.
Mias intervenziuns parlamentaras tier quei tema:
16.5320 – Fragestunde; Wann kommt der Bericht zur Weiterbildung älterer Arbeitnehmerinnen und -nehmer?
https://www.parlament.ch/de/ratsbetrieb/suche-curia-vista/geschaeft?AffairId=20165320
13.3637 – Motion; Raumplanungsgesetz. Förderung des gemeinnützigen Wohnungsbaus durch Ergänzung des Zweckartikels
http://www.parlament.ch/d/suche/seiten/geschaefte.aspx?gesch_id=20133637
13.3639 – Postulat; Weiterbildung von älteren Arbeitnehmerinnen und Arbeitnehmern sicherstellen
http://www.parlament.ch/d/suche/seiten/geschaefte.aspx?gesch_id=20133639